paragraph_text: Okcitanci, koji su u srednjem vijeku razvili vlastitu kulturu i jezik, su od 13. do 17. stoljeća bili izloženi postupnom inkorporiranju i asimiliranju u francusku političku, a potom kulturnu maticu. Nakon što je lokalna aristokracija prihvatila francuski na štetu okcitanskog, on je ostao u domeni seoskog stanovništva, a napori francuskih republikanskih vlasti da se iskorijeni su djelomično urodili plodom u 20. stoljeću pa ga danas govori relativno malo ljudi, a još manje se u etničkom ili nacionalnom smislu identificiraju kao Okcitanci.